Герб Кіева

**Герб Кіева** — афіцыйны сымбаль гораду Кіеў, сталіцы Ўкраіны, зацьверджаны пастановай Кіеўскай гарадзкой рады № 57 ад 18 красавіка 1995 году.

## Апісаньне
Афіцыйнае апісаньне гербу:

## Гісторыя

### Часы ВКЛ
Найстарэйшая выява герба гораду Кіеў зьмяшчаецца ў гербоўніку Конрада Грунэнбэрга ад 1480 году.

Раней зьяўленьне гарадзкога герба зьвязвалі з атрыманьнем Магдэбургскага права. Паводле апошніх дасьледаваньняў, Кіеў атрымаў магдэбургскі прывілей у 1494 годзе. Аднак зьвесткі пра герб у гэты пэрыяд невядомыя.

Дасьледчык кіеўскіх пячатак Канстанцін Анціповіч датаваў найстаражытную пячатку з гербам гораду прыкладна 1500 годам. На ёй у акругленым шчыце намаляваны лук са стралой (ці двума стрэламі), які нацягваюць дзьве вылучаныя з воблака рукі. Верагодна, такі герб сымбалізаваў змагарнае значэньне Кіева, жыхары якога пастаянна абараняліся ад нападаў ворагаў, пераважна татараў. Лук фігураваў у Эўрапейскай геральдыцы як сымбаль дзікіх і ваяўнічых народаў або рэгіёнаў, дзе вядзецца вайна.

У гербоўніку Барташа Папроцкага «Гняздо цноты…» (1578 год) паказана, што на гербе горада Кіева быў намаляваны Святы Юрый.

Герб з лукам прабыў кіеўскім гербам аж да XVIII стагодзьдзя. Яго выява зафіксавана на гарадзкіх харугвах XVII стагодзьдзя, якое захоўваецца ў трафэйнай калекцыі ваеннага музэя Стакгольму. Хоць у позьнім Сярэднявеччы Кіеўскім гарадзкім гербам была «рука з лукам», гербам кіеўскай зямлі служыў архангел. Кіеўскае ваяводзтва ў складзе Польскай Кароны Рэчы Паспалітай мела такі герб: чырвоны шчыт з выявай срэбнага анёла з апушчаным мячом і ножнамі.

У 1595 годзе герб горада мог зьведаць зьмены. Менавіта тады Кіеўскі біскуп Верашчынскі прапанаваў праект адміністрацыйнай рэформы Кіеву. Горад павінен быў быць падзелены на тры асобныя самакіравальнай тэрыторыі. Для кожнага з гарадоў Верашчынскі прапанаваў праект гербу: для Падола — выцягнутая з воблака рука, якая трымае каралеўскі скіпэтр «замест існуючага варварскага лука з двума стрэламі». Для нагорнай «каралеўскай» часткі гораду — выцягнутая з воблака рука, якая трымае каралеўскі вянок; для Кудраўскай гары з замкам біскупа — у перасечаным шчыце уверсе Мітра, а ўнізе герб Верашчынскіх. Праектам не наканавана было ажыцьцявіцца.

На друку 1630 году ў гербе ўжо няма воблака, лук заменяны ў арбалет, які трымае адна рука. Такі трансфармаваны сымбаль быў на ўсіх іншых кіеўскіх гарадзкіх пячатках да 1780 году.

У часы Рэчы Паспалітай герб ваяводзтва адрозьніваўся ад гарадзкога. Яго зьмяшчалі ў тройку найвышэйшых гербаў гэтай дзяржавы — разам з польскім арлом і літоўскай Пагоняй. У казацкай дзяржаве герб Архістратыга ставілі побач з радавым гербам кожнага гетмана, а падчас маскоўскага панаваньня яго ўвялі ў вялікі герб Расейскай імпэрыі і разьмясцілі ў цэнтры, побач з двухгаловым арлом, і ўнізе, на шчыце Злучаных гербаў вялікіх князёў.


File:COA of Kiev 1480.png|Герб Кіева гербоўніка Конрада Грунэнбэрга (1480 год)
File:COA of Kiev 1500's.png|Герб Кіева з нямецкага гербоўніка (XVI ст.)
File:COA of Kiev 1480 copy 1604.png|Герб Кіева з копіі гербоўніка Конрада Грунэнбэрга (1604 год)
File:COA_of_Kiev_Voivodship_XVII.svg|Герб Кіеўскага вваяводзтва ў складзе Польскай кароны (пасьля 1569 г.)
File:Kyiv 1578.png|Герб Кіева з гербоўніка Барташа Папроцкага (1578 год)
File:Kiev magistrat 1698.svg|Пячатка магістрата (1698 год)
File:Печатка Київського магістрату 1671-1700.png|Пячатка магістрата (1671—1700 гады)
File:Kyiv City coat of arms XVII-XVIII.svg|Герб Кіева (сярэдзіна XVII — канец XVIII ст)


## Глядзіце таксама
* Сьцяг Кіева

## Крыніцы

## Літаратура
* Герб міста Києва: Нарис / упоряд. М. О. Рибаков; Київська міська рада; Фонд гуманітарних програм міста Києва. — К., Студія сучасної соціальної реклами, 2003. — 51 с, іл. — (Київський історичний довідник; вип. 1.) (укр.)
* Рішення Київської міської ради від 18 квітня 1995 року № 57 «Про герб міста Києва» // Хрещатик. — 1996. — № 159 (1154). — 28 серпня. — С. 2. (укр.)
* Розпорядження голови Київської міської ради народних депутатів від 25 травня 1995 року № 10-с «Про питання використання герба міста Києва» // Хрещатик. — 1996. — № 159 (1154). — 28 серпня. — С. 2. (укр.)
* Розпорядження голови Київської міської ради народних депутатів від 10 липня 1995 року № 13-с «Про затвердження Положення про використання Герба міста Києва» // Хрещатик. — 1996. — № 159 (1154). — 28 серпня. — С. 2.

## Вонкавыя спасылкі
* Гербы гарадоў Украіны

Катэгорыя:Кіеў
Кіеў
Катэгорыя:Гербы гарадоў Украіны
Катэгорыя:Гісторыя Кіева
Катэгорыя:Зьявіліся ў 1995 годзе